Κατανόηση κειμένου σε μαθητές/μαθήτριες δημοτικού: η επίδραση της προηγούμενης γνώσης και παραγόντων κινήτρων
Creators: name: Βαλουγεώργη, Μαρία Αθανασίου
Publisher: name: Aristotle University of Thessaloniki
Year: 2010
Subjects: Κατανόηση
Προηγούμενη γνώση
Κίνητρα
Κοινωνικοοικονομικό επίπεδο
Reading comprehension
Prior knowledge
Factors and motivation
Socio-economic status

description: Ο βασικός στόχος της παρούσας μελέτης ήταν η διερεύνηση των σχέσεων ανάμεσα στην επίδοση σε ένα έργο κατανόησης κειμένου, στην προηγούμενη σχετική γνώση, και σε παράγοντες κινήτρων σε παιδιά σχολικής ηλικίας. Ειδικότερα, επιχειρήθηκε η διερεύνηση της προβλεπτικής αξίας των υπό εξέταση παραγόντων κινήτρων και της προηγούμενης γνώσης για την επίδοση σε ένα έργο κατανόησης κειμένου, λαμβάνοντας υπόψη, ταυτοχρόνως και παράγοντες που σχετίζονται με τις ατομικές διαφορές στην περιοχή της κατανόησης κειμένου, όπως η ηλικία, το φύλο και το κοινωνικοοικονομικό επίπεδο των γονέων. Συνολικά 353 παιδιά (185 κορίτσια και 168 αγόρια) των δύο τελευταίων τάξεων του δημοτικού αποτέλεσαν το δείγμα της παρούσας έρευνας. Για τη μελέτη της κατανόησης κειμένου χρησιμοποιήθηκε ένα τροποποιημένο κείμενο σχετικό με οικολογικά προβλήματα. Πριν την ανάγνωση του κειμένου ελέγχθηκε το επίπεδο της προηγούμενης γνώσης με ερωτήσεις πολλαπλής επιλογής. Μετά την ανάγνωση του κειμένου τα παιδιά απήντησαν σε ερωτήσεις πολλαπλής επιλογής, ώστε να αξιολογηθεί το επίπεδο της κατανόησή τους. Για την αξιολόγηση των κινήτρων δόθηκαν ερωτηματολόγια αυτό-αναφορών. Τα αποτελέσματα έδειξαν πως υπάρχει σημαντική συσχέτιση της επίδοσης στο έργο της κατανόησης με την προηγούμενη γνώση, τις πεποιθήσεις για την αξία της κατανόησης, το ενδιαφέρον για την ευρύτερη θεματική περιοχή τη σχετική με το περιεχόμενο του κειμένου και τους ατομικούς στόχους επίδοσης-προσέγγισης και επίδοσης-αποφυγής. Σημαντικοί παράγοντες πρόβλεψης της κατανόησης αναδείχθηκαν η προηγούμενη γνώση, η ηλικία, το κοινωνικοοικονομικό επίπεδο του πατέρα και οι πεποιθήσεις για την αξία της κατανόησης.
description: The aim of the present study was to examine the relations between performance in a task of reading comprehension, prior knowledge, and factors of motivation in children at the end of elementary school. We attempted the examination of the expected value of certain motivational factors and the prior knowledge of the pupils with respect to the performance of a reading comprehension task, at the same time considering factors related to individuals differences in reading comprehension, such as age, sex, and the socio-economic status of parents. There were 353 participants in the present study (185 girls and 168 boys), 5th and 6th graders of elementary school. A modified text concerning ecological problems was used in the reading comprehension task. Before administering the reading task, prior knowledge of the students was assessed using a multiple choice test. Following completion of the reading task, another multiple-choice test was submitted to the students to evaluate reading comprehension. Evaluation of motivational factors was assessed with self-report questionnaires. Results showed significant correlation between performance in the reading comprehension task and prior knowledge, reading efficacy, interest in the context of the text, as well as performance-approach orientation and performance avoidance orientation. Significant factors of prediction of comprehension were prior knowledge, age, the socio-economic status of the father, and reading efficacy.